Pasiūlymas Tarybos sprendimas dėl Europos bendrijos ir Baltarusijos Respublikos dvišalio susitarimo pasikeičiant laiškais, iš dalies keičiančio Europos bendrijos ir Baltarusijos Respublikos susitarimą dėl prekybos tekstilės gaminiais, pasirašymo ir laikino taikymo /* KOM/2007/0688 galutinis - ACC 2007/0240 */





[pic] | EUROPOS BENDRIJŲ KOMISIJA | Briuselis, 8.11.2007 KOM(2007) 688 galutinis 2007/0240 (ACC) Pasiūlymas TARYBOS SPRENDIMAS dėl Europos bendrijos ir Baltarusijos Respublikos dvišalio susitarimo pasikeičiant laiškais, iš dalies keičiančio Europos bendrijos ir Baltarusijos Respublikos susitarimą dėl prekybos tekstilės gaminiais, pasirašymo ir laikino taikymo (pateikta Komisijos) AIŠKINAMASIS MEMORANDUMAS PASIūLYMO APLINKYBėS | 110 | Pasiūlymo pagrindas ir tikslai Dvišalio Europos bendrijos ir Baltarusijos Respublikos susitarimo dėl prekybos tekstilės gaminiais galiojimas baigsis 2007 m. gruodžio 31 d. Šiame pasiūlyme esamo susitarimo dėl tekstilės gaminių galiojimą numatyta pratęsti metams – iki 2008 m. gruodžio 31 d. ir nežymiai koreguoti kiekybinius apribojimus. Remdamasi derybų nurodymais ir administracinių lėšų taupymo tikslais, Komisija pasiūlė Baltarusijai dvejiems metams pratęsti susitarimą. Tačiau Baltarusija atsisakė jį pratęsti po 2008 m. | 130 | Bendrosios aplinkybės 1993 m. balandžio 1 d. parafuoto dvišalio susitarimo, kuriuo reguliuojama prekyba tekstilės gaminiais su Baltarusijos Respublika, Baltarusija kol kas nepasirašė ir neratifikavo. Tačiau nuo 1993 m. jis buvo nuolat taikomas de facto ir keletą kartų iš dalies pakeistas. Galiojančioje šio susitarimo versijoje nustatyti Baltarusijos Respublikos įsipareigojimai dėl muitų tarifų (kurių dydis iš esmės panašus į ES taikomų tarifų dydį) ir „grįžimo į pradinę padėtį“ sąlyga, jei nebūtų laikomasi minėtų tarifų dydžių. Kiekybiniai apribojimai numatyti 34 tekstilės gaminių ir drabužių kategorijoms. Jeigu nebus šio susitarimo, Baltarusija galės didinti importo muitus ir pradėti taikyti kitus importo apribojimus, o tai gali pakenkti ES eksportui. Existing provisions in the area of the proposal OL L 123, 1994 5 17, p. 1, OL L 94, 1995 4 26, p. 44, OL L 81, 1996 3 30, OL L 336, 1999 12 29, p. 26, OL L 345, 2003 12 31, p. 150, OL L 72, 2005 3 18, p. 18, OL L 345, 2005 12 28, p. 21, OL L 384, 2006 12 29, p. 98. | 140 | Derėjimas su kitomis Europos Sąjungos politikos kryptimis ir tikslais Atsižvelgiant į politinę padėtį Baltarusijoje, pakeitimu siūloma, kaip ir ankstesniais metais, toliau taikyti ribojantį režimą. 2008 m. Baltarusija būtų tarp išties nedaugelio šalių, kurioms ES taiko tekstilės gaminių kvotas. | KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS | Konsultacijos su suinteresuotosiomis šalimis | 219 | Sprendime numatoma pasirašyti ir laikinai taikyti tarptautinį prekybos susitarimą, iš dalies keičiantį susitarimą, kuris priešingu atveju būtų nustojęs galioti. Oficialios konsultacijos nėra būtinos. | Tiriamųjų duomenų rinkimas ir naudojimas | 229 | Nepriklausomo tyrimo neprireikė. | 230 | Poveikio vertinimas Poveikis buvo įvertintas per derybas dėl tarptautinio susitarimo. Todėl šios priemonės poveikio vertinimo atlikti nereikėjo. | TEISINIAI PASIūLYMO ASPEKTAI | 305 | Siūlomų veiksmų santrauka Šiame pasiūlyme numatyta pratęsti esamo susitarimo dėl tekstilės gaminių galiojimą iki 2008 m. gruodžio 31 d. Susitarimas neturės konkretaus neigiamo poveikio ir nekels rizikos besivystančioms šalims. | 310 | Teisinis pagrindas EB steigimo sutarties 133 straipsnis. | 329 | Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. | Priemonių pasirinkimas | 341 | Siūloma priemonė: sprendimas. | 342 | Nustatyta, kad ankstesniais metais taikyta praktika buvo veiksmingiausias prekybai tekstilės gaminiais su Baltarusija taikomų priemonių keitimo ir tolesnio taikymo būdas. | POVEIKIS BIUDžETUI | 409 | Pasiūlymas neturi poveikio Bendrijos biudžetui. | 1. 2007/0240 (ACC) Pasiūlymas TARYBOS SPRENDIMAS dėl Europos bendrijos ir Baltarusijos Respublikos dvišalio susitarimo pasikeičiant laiškais, iš dalies keičiančio Europos bendrijos ir Baltarusijos Respublikos susitarimą dėl prekybos tekstilės gaminiais, pasirašymo ir laikino taikymo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 133 straipsnį, kartu su 300 straipsnio 2 pastraipos pirmuoju sakiniu, atsižvelgdama į Komisijos pasiūlymą, kadangi: (1) Komisija Bendrijos vardu susiderėjo dėl dvišalio susitarimo vieneriems metams siekdama pratęsti esamo dvišalio susitarimo dėl prekybos tekstilės gaminiais su Baltarusijos Respublika ir jo protokolų galiojimą; kartu buvo pakoreguotos kiekybinės normos. (2) Šis dvišalis susitarimas turėtų būti laikinai taikomas nuo 2008 m. sausio 1 d., kol bus atliktos jo sudarymui būtinos procedūros, jeigu jį Baltarusijos Respublika taip pat laikinai taikys. (3) Siūlomas susitarimas turėtų būti pasirašytas Bendrijos vardu, NUSPRENDĖ: 1 straipsnis Numatant, kad susitarimas gali būti sudarytas vėliau, Tarybos Pirmininkas įpareigojamas paskirti asmenis, kurie įgaliojami Europos bendrijos vardu pasirašyti Europos bendrijos ir Baltarusijos Respublikos susitarimą pasikeičiant laiškais, iš dalies keičiantį Europos bendrijos ir Baltarusijos Respublikos susitarimą dėl prekybos tekstilės gaminiais, parafuotą 1993 m. balandžio 1 d., su paskutiniais pakeitimais ir pratęsimu, padarytais susitarimu pasikeičiant laiškais, parafuotu 2006 m. spalio 27 d. 2 straipsnis Taikant abipusiškumo principą, susitarimas taikomas laikinai nuo 2008 m. sausio 1 d., kol bus formaliai sudarytas. Susitarimo pasikeičiant laiškais tekstas pridedamas prie šio sprendimo. 3 straipsnis 1. Jeigu Baltarusijos Respublika nesilaikys pridedamo susitarimo 2.4 punkto, 2008 m. kvota bus sumažinta iki 2007 m. taikyto dydžio. 2. Sprendimas įgyvendinti 1 dalį priimamas laikantis procedūrų, nurodytų 1993 m. spalio 12 d. Tarybos reglamento (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių[1] 17 straipsnyje. 4 straipsnis Šis sprendimas skelbiamas Europos Sąjungos oficialiajame leidinyje . Jis įsigalioja kitą dieną nuo jo paskelbimo Oficialiajame leidinyje . Priimta Briuselyje Tarybos vardu Pirmininkas PRIEDAS Europos bendrijos ir Baltarusijos Respublikos susitarimas pasikeičiant laiškais, iš dalies keičiantis Europos bendrijos ir Baltarusijos Respublikos susitarimą dėl prekybos tekstilės gaminiais Europos Sąjungos Tarybos laiškas Gerbiamasis pone, 1. Turiu garbę priminti 1993 m. balandžio 1 d. parafuotą Europos bendrijos ir Baltarusijos Respublikos susitarimą dėl prekybos tekstilės gaminiais, kuris paskutinį kartą buvo iš dalies pakeistas ir pratęstas 2006 m. spalio 27 d. parafuotu Susitarimu pasikeičiant laiškais (toliau − Susitarimas). 2. Atsižvelgdamos į tai, kad Susitarimo galiojimas baigiasi 2007 m. gruodžio 31 d., ir laikydamosi Susitarimo 19 straipsnio 1 dalies, Europos bendrija ir Baltarusijos Respublika susitaria dar vieneriems metams pratęsti Susitarimo galiojimą, jei bus padaryti toliau nurodyti pakeitimai ir laikomasi toliau nustatytų sąlygų: 2.1. Susitarimo 19 straipsnio 1 dalies tekstas keičiamas taip: „Šis Susitarimas įsigalioja pirmąją dieną mėnesio, einančio po dienos, kurią šalys praneša viena kitai apie šiam tikslui būtinų procedūrų užbaigimą. Jis taikomas iki 2008 m. gruodžio 31 d.“ 2.2. II priedas, kuriame nustatyti eksporto iš Baltarusijos Respublikos į Europos bendriją kiekybiniai apribojimai, pakeičiamas šio laiško 1 priedėliu. 2.3. C protokolo priedas, kuriame nustatomi kiekybiniai apribojimai, taikomi eksportui iš Baltarusijos Respublikos į Europos bendriją po Baltarusijos Respublikoje atliktų OPT operacijų, nuo 2008 m. sausio 1 d. iki 2008 m. gruodžio 31 d. pakeičiamas šio laiško 2 priedėliu. 2.4. Europos bendrijos kilmės tekstilės gaminių ir drabužių importui į Baltarusiją 2008 m. taikomi muitai neturi būti didesni už 2003 m. numatytus muitus, nustatytus 1999 m. lapkričio 11 d. parafuotame Europos bendrijos ir Baltarusijos Respublikos susitarimo pasikeičiant laiškais 4 priedėlyje.Jei šios normos nebus taikomos, Bendrija turės teisę likusiu susitarimo galiojimo laikotarpiu pro rata pagrindu iš naujo įvesti 2007 m. taikomus kiekybinius apribojimus, kaip nustatyta 2006 m. spalio 27 d. parafuotame Pasikeitime laiškais. 3. Europos bendrija ir Baltarusija prisimena susitarimą pradėti konsultacijas ne vėliau kaip likus šešiems mėnesiams iki šio Susitarimo galiojimo pabaigos, kad būtų įmanoma sudaryti naują susitarimą. 4. Jei iki Susitarimo galiojimo pabaigos Baltarusijos Respublika taps Pasaulio prekybos organizacijos (toliau – PPO) nare, nuo Baltarusijos Respublikos prisijungimo prie PPO dienos taikomi PPO susitarimai ir taisyklės. 5. Būčiau dėkingas, jei galėtumėte patvirtinti, kad Jūsų Vyriausybė sutinka su tuo, kas išdėstyta pirmiau. Jei taip, šis Susitarimas pasikeičiant laiškais įsigalioja pirmąją dieną mėnesio, einančio po dienos, kurią šalys praneša viena kitai apie šiam tikslui būtinų teisinių procedūrų užbaigimą. Kol kas jis taikomas laikinai nuo 2008 m. sausio 1 d. laikantis abipusiškumo sąlygos. Pagarbiai Europos bendrijos vardu 1 priedėlis „II priedas Baltarusija | Kategorija | Vienetas | Kvota nuo 2008 m. sausio 1 d. | IA grupė | 1 | tonos | 1 586 | 2 | tonos | 7 307 | 3 | tonos | 242 | IB grupė | 4 | t. vienetų | 1 839 | 5 | t. vienetų | 1 105 | 6 | t. vienetų | 1 705 | 7 | t. vienetų | 1 377 | 8 | t. vienetų | 1 160 | IIA grupė | 9 | tonos | 363 | 20 | tonos | 329 | 22 | tonos | 524 | 23 | tonos | 255 | 39 | tonos | 241 | IIB grupė | 12 | t. porų | 5 959 | 13 | t. vienetų | 2 651 | 15 | t. vienetų | 1 726 | 16 | t. vienetų | 186 | 21 | t. vienetų | 930 | 24 | t. vienetų | 844 | 26/27 | t. vienetų | 1 117 | 29 | t. vienetų | 468 | 73 | t. vienetų | 329 | 83 | tonos | 184 | IIIA grupė | 33 | tonos | 387 | 36 | tonos | 1 312 | 37 | tonos | 463 | 50 | tonos | 207 | IIIB grupė | 67 | tonos | 359 | 74 | t. vienetų | 377 | 90 | tonos | 208 | IV grupė | 115 | tonos | 322 | 117 | tonos | 2 543 | 118 | tonos | 471 | t. vienetų: tūkstančiais vienetų. 2 priedėlis C protokolo priedas Kategorija | Vienetas | Nuo 2008 m. sausio 1 d. | 4 | 1 000 vienetų | 6 190 | 5 | 1 000 vienetų | 8 628 | 6 | 1 000 vienetų | 11 508 | 7 | 1 000 vienetų | 8 638 | 8 | 1 000 vienetų | 2 941 | 12 | 1 000 vienetų | 5 815 | 13 | 1 000 vienetų | 911 | 15 | 1 000 vienetų | 5 044 | 16 | 1 000 vienetų | 1 027 | 21 | 1 000 vienetų | 3 356 | 24 | 1 000 vienetų | 864 | 26/27 | 1 000 vienetų | 4 206 | 29 | 1 000 vienetų | 1 705 | 73 | 1 000 vienetų | 6 535 | 83 | tonos | 868 | 74 | 1 000 vienetų | 1 140 | Baltarusijos Respublikos laiškas Gerbiamasis pone, Turiu garbės pranešti, kad gavau Jūsų ... m. ... ... d. laišką, kuriame rašoma: „Gerbiamasis pone, 1. Turiu garbę priminti 1993 m. balandžio 1 d. parafuotą Europos bendrijos ir Baltarusijos Respublikos susitarimą dėl prekybos tekstilės gaminiais, kuris paskutinį kartą buvo iš dalies pakeistas ir pratęstas 2006 m. spalio 27 d. parafuotu Susitarimu pasikeičiant laiškais (toliau − Susitarimas). 2. Atsižvelgiant į tai, kad Susitarimo galiojimas baigiasi 2007 m. gruodžio 31 d., ir laikantis Susitarimo 19 straipsnio 1 dalies, Europos bendrija ir Baltarusijos Respublika susitaria dar vieneriems metams pratęsti Susitarimo galiojimą, jei bus padaryti toliau nurodyti pakeitimai ir laikomasi toliau nustatytų sąlygų: 2.1. Susitarimo 19 straipsnio 1 dalies tekstas keičiamas taip: „Šis Susitarimas įsigalioja pirmąją dieną mėnesio, einančio po dienos, kurią šalys praneša viena kitai apie šiam tikslui būtinų procedūrų užbaigimą. Jis taikomas iki 2008 m. gruodžio 31 d.“ 2.2. II priedas, kuriame nustatyti eksporto iš Baltarusijos Respublikos į Europos bendriją kiekybiniai apribojimai, pakeičiamas šio laiško 1 priedėliu. 2.3. C protokolo priedas, kuriame nustatomi kiekybiniai apribojimai, taikomi eksportui iš Baltarusijos Respublikos į Europos bendriją po Baltarusijos Respublikoje atliktų OPT operacijų, nuo 2008 m. sausio 1 d. iki 2008 m. gruodžio 31 d. pakeičiamas šio laiško 2 priedėliu. 2.4. Europos bendrijos kilmės tekstilės gaminių ir drabužių importui į Baltarusiją 2008 m. taikomi muitai neturi būti didesni už muitus 2003 m., nustatytus 1999 m. lapkričio 11 d. parafuotame Europos bendrijos ir Baltarusijos Respublikos susitarimo pasikeičiant laiškais 4 priedėlyje.Jei šios normos nebus taikomos, Bendrija turės teisę likusiu susitarimo galiojimo laikotarpiu pro rata pagrindu iš naujo įvesti 2007 m. taikytus kiekybinius apribojimus, kaip nustatyta 2006 m. spalio 27 d. parafuotame Pasikeitime laiškais. 3. Europos bendrija ir Baltarusija prisimena susitarimą pradėti konsultacijas ne vėliau kaip likus šešiems mėnesiams iki šio Susitarimo galiojimo pabaigos, kad būtų įmanoma sudaryti naują susitarimą. 4. Jei iki Susitarimo galiojimo pabaigos Baltarusijos Respublika taps Pasaulio prekybos organizacijos (PPO) nare, nuo Baltarusijos Respublikos prisijungimo prie PPO dienos taikomi PPO susitarimai ir taisyklės. 5. Būčiau dėkingas, jei galėtumėte patvirtinti, kad Jūsų Vyriausybė sutinka su tuo, kas išdėstyta pirmiau. Jei taip, šis Susitarimas pasikeičiant laiškais įsigalioja pirmąją dieną mėnesio, einančio po dienos, kurią šalys praneša viena kitai apie šiam tikslui būtinų teisinių procedūrų užbaigimą. Kol kas jis taikomas laikinai nuo 2008 m. sausio 1 d. laikantis abipusiškumo sąlygos. Pagarbiai“ Turiu garbę patvirtinti, kad mano Vyriausybė pritaria Jūsų laiško turiniui. Pagarbiai Baltarusijos Respublikos vardu [1] OL L 275, 1993 11 8, p. 1. Reglamentas su paskutiniais pakeitimais, padarytais 2007 m. sausio 22 d. Tarybos reglamentu (EB) Nr. 54/2007 (OL L 18, 2007 1 25, p. 1) ir klaidų ištaisymu (OL L 142, 2007 6 5, p. 23).